NaiveNeuron/SloPal huggingface dataset:
Lipšic, Daniel, poslanec NR SR (2014-11-09):
Pán Číž, keď sme pred dvomi rokmi prerokovávali novelu zákona k PPC, kde ste chceli prihrať Pente 30 mil. ročne, tak tiež dali vyhlásenie, že sa od toho dištancujú. Také sú dôveryhodné vyhlásenia Penty a gratulujem vám, že vy a vaši poslanci ich tu čítate. Ja by som sa na vašom mieste skôr hanbil. Druhá poznámka. Už som vysvetľoval okolnosti okolo Gábora Grendela a mám jedno vážne podozrenie, keď to všetci teraz čítate. Mňa v piatok večer informovali, že ľudia okolo Roberta Fica a Pavla Pašku obvolávajú médiá, aby ako pomstu, že som vyniesol na svetlo nepriznanie majetkov pána Pašku, hrali akúsi kauzu pána Grendela pred komunálnymi voľbami. Nechcelo sa mi tomu veriť, ale teraz to asi pravda je, keď to všetci rozprávate tu od mikrofónu. Je mi z toho naozaj dosť zle. Snažili ste sa zneužiť políciu aj pred prezidentskými voľbami, informoval som o tom osobne. Robíte to znovu, je mi z toho zle. Je mi z toho zle, pán Číž. A to, že ľudia okolo pána Fica a Pašku takýmto spôsobom tlačia na médiá, to je teda tiež vizitka toho, ako sa bojíte, keď vám dochádzajú argumenty a keď sú na stole dôkazy. Lebo ja som dal na stôl dôkazy, že pán Paška nepriznal svoje príjmy, nie domnienky. Dôkazy! Písomné dôkazy. Čo povedal pán Paška? Že zatiaľ mu to nikto nevytkol na výbore. Nič iné nepovedal. K tomu ste boli ticho. A keď hovoríte ešte o daňovom prerozdeľovaní, ja som tu dával párkrát návrh, aby bolo podrobené monopolnej dani elektronické mýto. Lebo to je monopol! Ale ten monopol prevádzkujú vaši oligarchovia. A vy ste ako hlasovali? V prospech prerozdeľovania ako sociálny demokrat alebo v prospech vašich oligarchov? V prospech vašich oligarchov. Pán Číž, na vašom mieste by som naozaj tíško sedel a šúchal nohami a pozrel si vaše hlasovania.
Jurinová, Erika, podpredsedníčka NR SR (2013-11-26):
Pani poslankyňa Mezenská.
Hrnčiar, Andrej, podpredseda NR SR (2018-01-30):
Reakcia na faktické, pán poslanec Mazurek.
Zmajkovičová, Renáta, podpredsedníčka NR SR (2013-12-18):
Faktické poznámky na pána poslanca, jedna. Uzatváram možnosť prihlásiť sa. Pán poslanec Viskupič.
Zmajkovičová, Renáta, podpredsedníčka NR SR (2013-05-15):
Vyhlasujem všeobecnú rozpravu za skončenú. Pán minister, chcete zaujať stanovisko k rozprave? Nech sa páči.
Lipšic, Daniel, poslanec NR SR (2015-04-15):
Pán podpredseda, niečo ste možno predsa len nespomenuli. Za vašej vlády vysúťažil Váhostav cez PPP 9 mld. eur na diaľnicu Martin – Prešov. Nafúkol sa, kúpil techniku, kúpil stroje, zobral ľudí a potom sa zistilo následne, že vaša vláda schvaľovala projekt PPP diaľnice, ako viete, na základe sfalšovaných, vaším ministerstvom, žiaľ, sfalšovaných podkladov. To bolo dokázané v trestnom konaní. Sfalšované boli. Váhostav asi nechcel zoštíhliť, lebo mal veľkú zákazku z minulosti za vašej vlády, tak sa rozhodol, že za každú cenu musí diaľnice stavať aj za podseknuté ceny. Ale chcem povedať ešte vec, že ste stále sa nevyjadrili k tomu, že v účtovnej závierke Váhostavu prevyšujú aktíva Váhostavu všetky záväzky. Ako je možné, že Váhostav navrhuje 15 % nezabezpečeným veriteľom, a síce sa koná vo veci po mediálnom tlaku, čo tiež sa mi nezdá, že je správne, trestné oznámenia boli podávané už v minulom roku v lete živnostníkmi, ale žiadne, žiadne invazívne úkony trestného konania sa nedejú. Žiadne zabezpečovacie úkony, nič sa v princípe nedeje. A druhá vec, tu poslanci nadšene, no nadšene asi nie, povinne tlieskajú. Pán Široký má impérium, len z Dôvery vytiahol s Pentou 450 mil. eur na Cyprus, fifty-fifty. Tam už potlesk asi nie je. Prečo, ak má problém s likvidovosťou svojich aktív vo Váhostave, nepomôže cez svoje ďalšie impérium v zdravotníctve, ktoré mu bolo prihodené tiež za vašej vlády? Čiže ešte sa vraciam k tomu stále, to, čo robí Váhostav, je podvod.
Jarjabek, Dušan, poslanec NR SR (2014-09-17):
Pán poslanec Hlina, vy ste omylom povedali jednu veľkú pravdu, o ktorej tuná hovoríme, neviem, či si to uvedomujete. Vy ste povedali vetu, počúvajte ma teraz dobre, veľmi dôležitá vec: „keď sa v ostatných reštauráciách nebude predávať alkohol, nebudem ho predávať ani ja v tej mojej“, mysliac si, hej, to povedal. No presne to je to isté aj s tými televíziami. Preto hovorím o tom cezhraničnom prieniku televízií, s ktorým nekorešponduje legislatíva, ktorá cezhraničná nie je. To znamená, keď vy zakážete v jednej televízii, resp. v jednom štáte urobíte isté sankčné opatrenia, to ešte neznamená, že tie sankčné opatrenia preberú aj televízie, ktoré vy pozeráte v tomto štáte. Preto, lebo tá legislatíva jednoducho cezhraničná nie je. Vy ste to veľmi správne povedali s tým príkladom o tých reštauráciách. Presne to isté platí aj v tej televízii. A skutočne, my sme nezložili zbrane, ako vy ste povedali. Naozaj skutočne fungujú na každom našom stretnutí s poslancami iného štátu, s ktorými sa stretávame, je táto otázka na pretrase a pýtame sa na ich názor. Niekde, ako napríklad z tejto českej strany, čo som nestačil dopovedať, sme dostali odpoveď na naše iniciatívy, že áno, máte pravdu, veľmi radi, ale táto otázka nie je v súčasnosti na pretrase dňa v českej spoločnosti. Čiže viete, na to, aby ste sa dohodli, potrebujete vždy dve strany. Ďakujem za pozornosť.
P. Hrušovský, predseda NR SR: (2004-05-26):
(Hlasovanie.) 142 prítomných, 64 za návrh, 16 proti, 46 sa zdržalo, 16 nehlasovalo. Návrh sme neschválili. Prosím ďalší návrh. M. Abelovský, poslanec: Týka sa Okresného súdu Skalica.
Krištúfková, Petra, poslankyňa NR SR (2022-10-27):
Ďakujem. Takže, pozmeňujúce návrhy sú dva, prvý prečítam ten, ktorým sa mení suma prídavku na dieťa z prvého čítania z 50 eur na 60. Pozmeňujúci návrh poslancov Národnej rady Slovenskej republiky, Krištúfková, Kollár, Hlinka. 1. V čl. I sa vypúšťa bod 1. Nasledujúce novelizačné body sa primerane prečíslujú, čo sa premietne aj do článku upravujúceho účinnosť zákona. 2. V čl. I bode 2 § 8 ods. 1 prvej vete sa slovo „50“ nahrádza slovom „60“. 3. V čl. I bod 2 sa slová: „Poznámka pod čiarou k odkazu 18dd znie: „18dd) § 19, § 20, § 157 ods. 3 a § 158 zákona č. 245/2008 Z. z. v znení neskorších predpisov.“.“ nahrádzajú slovami „Poznámky pod čiarou k odkazom 18db až 18dd znejú: „18db) § 2 ods. 1 zákona č. 232/2022 Z. z. o financovaní voľného času dieťaťa a o zmene a doplnení niektorých zákonov. 18dc) § 10 ods. 3 a § 15 zákona č. 232/2022 Z. z., § 19, § 20, § 157 ods. 3 a § 158 zákona č. 245/2008 Z. z. v znení neskorších predpisov. 18dd) § 19, § 20, § 157 ods. 3 a § 158 zákona č. 245/2008 Z. z. v znení neskorších predpisov.“.“ 4. Čl. I bod 2 § 8 ods. 1 písm. a) nadobúda účinnosť 1. januára 2025, čo sa premietne do článku o účinnosti. 5. V čl. I body 3 a 4 znejú: „3. V § 8 sa za odsek 2 vkladá odsek 3, ktorý znie: „(3) Vláda Slovenskej republiky môže k 1. januáru kalendárneho roka ustanoviť nariadením vlády Slovenskej republiky · a) sumu prídavku podľa odseku 1 prvej vety, b) sumu zvýšenia prídavku podľa odseku 1 písm. b), c) sumu príplatku k prídavku podľa odseku 2.“ 4. V § 8 odsek 4 znie: (4) Suma prídavku podľa odseku prvej vety, suma zvýšenia prídavku podľa odseku 1 písm. b) a suma príplatku k prídavku podľa odseku 2 sa neuplatňuje ustanovením novej sumy prídavku, sumy zvýšenia prídavku a sumy príplatku k prídavku podľa odseku 3. 6. čl. I sa dopĺňa bodmi 5 a 6, ktoré znejú: „5. V § 8 sa vypúšťa odsek 5. 6. Doterajší text § 17 sa označuje ako odsek 1 a dopĺňa sa odsekom 2, ktorý znie: „(2) Ústredie práce, sociálnych vecí a rodiny poskytuje Finančnému riaditeľstvu Slovenskej republiky na účel poskytovania príspevku na financovanie voľnočasových aktivít podľa osobitého predpisu, 22b, údaje v rozsahu: a) meno, priezvisko a rodné číslo oprávnenej osoby, ktorej sa vypláca prídavok, b) meno a priezvisko a rodné číslo nezaopatreného dieťaťa.“.“ Poznámka pod čiarou k odkazu 22b znie: „22b) Zákon č. 232/2022 Z. z.“ Bod 5 nadobúda účinnosť 1. januára 2024 a bod 6 nadobúda účinnosť 1. januára 2025, čo sa premietne do článku o účinnosti. 7. V čl. II § 4 ods. 3 sa slová „písmeno o)“ nahrádzajú slovami „písmeno p)“ a súčasne sa nahradí, upraví označenie písmena o) na písmeno p). Označenie odkazu 20 sa nahrádza označením 21 a upraví sa aj označenie poznámky pod čiarou k tomuto odkazu. Ďakujem, to je pozmeňujúci prvý, ešte druhý.
Matovič, Igor, poslanec NR SR (2016-12-06):
Kolegovia, kolegyne, pri otázke amnestií asi je najlepší spôsob, keď rozmýšľate o tom, ako by ste chceli hlasovať, sa skúsiť zamyslieť, že čo by ste očakávali od poslancov Národnej rady, ak by ste dnes boli matka Róberta Remiáša. Ak vy by ste boli matka, ktorej 26-ročného syna niekto dá odpáliť len preto, lebo náhodou by sa prezradilo, že štátna moc mala svoje krvavé paprče v tom, že unášala mladého Kováča do Rakúska. Pevne verím, že každý z vás, ktorému by vašeho syna zavraždili takýmto spôsobom, by chcel sa domôcť spravodlivosti. Pevne verím, že každý z vás, ak by Národná rada prišla s nejakou deklaráciou, s nejakým zdrapom papiera o tom, že áno, je nám to ľúto, že vám zavraždili syna, ale my toho vraha na trestné stíhanie nevydáme, každý z vás by si myslel, že v tej Národnej rade sú asi blázni a sa zbláznili. Dnes si toto môže myslieť pani Remiášová o každom jednom poslancovi vládneho zlepenca, ak jej chcete zalepiť oči s pozlátkou s názvom nejaká deklarácia. Prijať deklaráciu a formálne sa tváriť, že vám to je ľúto, ale v skutočnosti, keď máte v rukách moc vydať vraha na trestné stíhanie, neurobiť to len preto, lebo, preto, lebo si zmyslel Robert Fico a nejaký jeho právny puritanizmus, alebo jak sa to nazýva, zvíťazí nad zdravým rozumom a nad svedomím, tak je to vaša hanba. Ak dnes chcete matke, ktorá 20 rokov čaká na spravodlivosť, vašou deklaráciou zalepiť oči a zároveň chcete chrániť svojím nestlačením správneho tlačítka vraha, tak sa môžte hanbiť. Dnešné hlasovanie bude práve o tom, či máte kúsok svedomia alebo nie, či chcete matke, ktorej zavraždili syna, zalepiť oči len nejakým papierom, alebo chcete naozaj páchateľov vydať trestnému stíhaniu.
Laurenčík, Milan, poslanec NR SR (2016-05-18):
Ďakujem. Dovoľte mi uviesť návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, ktorý predkladám na rokovanie Národnej rady Slovenskej republiky spolu s poslancom Národnej rady Slovenskej republiky za stranu Sloboda a Solidarita Martinom Klusom. Cieľom navrhovanej úpravy je zamedziť kumulácii exekutívnych funkcií v samospráve, predsedu vyššieho územného celku, starostu obce, resp. primátora mesta, starostu mestskej časti a ich zástupcov, resp. námestníkov, ako aj štatutárnych funkcií vo verejnoprávnych inštitúciách s mandátom poslanca Národnej rady Slovenskej republiky. (Ruch v sále, zmĺknutie rečníka, prerušenie vystúpenia predsedajúcim.)
Blanár, Juraj, podpredseda NR SR (2021-09-29):
Pán poslanec Šeliga, môžete reagovať na faktické poznámky.
Laššáková, Jana, podpredsedníčka NR SR (2014-05-27):
Pán poslanec Lipšic, nech sa páči.
Gašpar, Tibor, podpredseda NR SR (2024-09-17):
Ďakujem, pán poslanec. Evidujem na vaše vystúpenie jednu faktickú poznámku. Nech sa páči, pán poslanec Saloň, máte slovo.
Sulík, Richard, podpredseda vlády a minister hospodárstva SR (2022-06-16):
Ja to vnímam tak, že sudcovia si už dávno-pradávno pomýlili svoju tzv. nezávislosť so svojvoľnosťou, a vidíme, v akom stave je súdnictvo. A plne v tomto stojím za ministerkou Kolíkovou. Ďakujem.
Laššáková, Jana, podpredsedníčka NR SR (2013-01-30):
Panie poslankyne, páni poslanci, pokračujeme v rokovaní v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy. Už zaujal svoje miesto pán minister, takisto aj spravodajca. Teraz dávam slovo pánovi poslancovi Ivanovi Štefancovi, ktorý je do rozpravy prihlásený za klub SDKÚ – DS, a pripraví sa pán poslanec Zajac. Nech sa páči, pán poslanec máte slovo.
Jurinová, Erika, podpredsedníčka NR SR (2013-12-16):
Ďakujem, pán poslanec. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi, ktorý prečíta spravodajské správy k obidvom predkladaným zákonom.
P. Frešo, poslanec: (2007-10-30):
V prvom rade ide o akúsi ďalšiu doplnkovú milionársku daň, to bolo jej vyjadrenie po istom rokovaní vlády. Po druhé, tento zákon má za úlohu vyhnať zhruba 300 až 600-tisíc ľudí z druhého piliera, taká bola jeho prvá verzia a na takomto zákone, na takýchto princípoch ťažko hovoriť, že je to na ochranu niekoho. Treťou a hlavnou a povedal by som takým najkrátkodobejším cieľom tohto zákona bolo vohnať ďalších 6,5 miliardy do rozpočtu Sociálnej poisťovne tak, aby v štátnom rozpočte zasa tých 6,5 miliardy zostalo a nebolo ich treba z neho sanovať. To znamená, že hovoriť o zákone, ktorý je primárne určený ako nejaká náhradná milionárska daň, alebo je primárne určený na to, aby zhruba polovicu ľudí vyhnal z druhého piliera, že vlastne slúži na ich ochranu, to už je len pod tlakom, ktorý vyvinula verejnosť vrátane našej petície, to už je pod tlakom menších koaličných partnerov, sa zrazu otáča tá téma na nejakú ochranu, pričom si dovoľujem upozorniť, že v týchto pozmeňujúcich návrhoch, ktoré som si mohol preštudovať, nebolo o nejakej zvýšenej ochrane  ani slovo. Ani slovo, môžete ma opraviť, ale že by tam nejaký taký hlavný motív bola ochrana, to v žiadnom prípade nie. Ďakujem veľmi pekne.
Ďuriš Nicholsonová, Lucia, podpredsedníčka NR SR (2019-02-12):
V rozprave teraz vystúpi pán poslanec Sopko.
Pellegrini, Peter, podpredseda NR SR (2020-07-08):
Kolegyne, kolegovia, ešte pred tým, ako pristúpime k hlasovaniu, mi dovoľte, aby som vám podal pár technických informácií o dnešnom priebehu schôdze. Po odhlasovaní prvého čítania pristúpime k vládnemu návrhu zákona, ktorý predloží pán podpredseda vlády Holý. Na 11.00 hodinu máme termínovaný bod pána ministra pôdohospodárstva Mičovského, potom bude obedňajšia prestávka a po 14.00 hodine začne diskusia s europoslancami. Vzhľadom na to, že k opatreniam na zlepšenie podnikateľského prostredia bude potrebné prerokovať veľké množstvo zákonov a pozmeňujúcich zákonov, pravdepodobne po skončení debaty s europoslancami prerušíme rokovanie Národnej rady s tým, že začneme potom, aby sa skončili všetky výbory a gestorský výbor dokončil spoločnú správu, a budeme pokračovať zajtra o 9.00 návrhom pána Mikulca a následne pána ministra hospodárstva Sulíka. Takáto je zhruba predstava. Dávam to do pozornosti predsedom jednotlivých výborov, aby vedeli, že niektorí, ktorí stihnú cez prestávku obedňajšiu, môžu zvolať, obedňajšiu prestávku, výbor, ostatní kľudne môžu počkať na skončenie debaty s europoslancami a potom až do večera môžu rokovať výbory tak, aby sme na 9.00 ráno mali hotové spoločné správy. Takže, ale o tomto všetkom dám, samozrejme, hlasovať alebo všeobecným súhlasom vyjadriť súhlas Národnej rady. Len dopredu, aby ste vedeli, ako bude prebiehať procedúra. Kolegyne, kolegovia (zaznievanie gongu), zdá sa, že ďalší poslanci a poslankyne už do sály neprichádzajú, preto budeme hlasovať v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšením podnikateľského prostredia (tlač 161). Dávam slovo spravodajcovi z navrhnutého gestorského výboru pre hospodárske záležitosti pánovi poslancovi Radovanovi Kazdovi, aby uviedol hlasovanie o tomto bode. (Hlasovanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 , tlač 161.)
Obrimčáková, Bibiána, poslankyňa NR SR (2012-09-20):
Ďalší poslanec, ktorý vystúpil v rozprave a podal pozmeňujúce a doplňujúce návrhy bol pán poslanec Fronc a požiadal takisto o osobitné hlasovanie o jeho návrhoch. Dajte teda, prosím, pán predseda, hlasovať o jeho prvom návrhu.
Dostál, Ondrej, poslanec NR SR (2023-03-23):
Pán poslanec Kuriak, nejako ste nevedeli identifikovať, v čom to referendum alebo petíciu za, petícia za referendum v roku 2014, resp. 2015 vyzývalo k prísnejšej legislatíve proti LGBTI+ osobám. No tak ak si spomínate na tie otázky, tak dve z troch otázok Bohu sa týkali LGBTI osôb, súhlasíte s tým, aby sa manželstvo nemohlo, manželstvom, nemohlo nazývať iné spolužitie osôb okrem zväzku medzi jedným mužom a jednou ženou. Ak by bola odpoveď na túto otázku kladná, tak by manželstvá osôb rovnakého pohlavia neboli možné na Slovensko byť zavedené. Čo sa vlastne ešte predtým stalo novelizáciou ústavy, že, že je to zakázané. Ďalšia otázka: Súhlasíte s tým, aby párom alebo skupinám osôb rovnakého pohlavia nebolo umožnené osvojenie, adopcie, adopcia detí a ich následná výchova? Opäť, ak by to bolo schválené, tak by bola zakázaná adopcia, a to dokonca aj v prípade párov, ktoré spolu žijú, ktoré vychovávajú dieťa jedného z toho, z toho páru a nie je to možné. A ďalšia otázka, ktorá sa nedostala do referenda, lebo ju neumožnil ústavný súd, ktorá hovorila o tom: Súhlasíte s tým, aby žiadnemu inému spolužitiu osôb okrem manželstva nebola priznaná osobitná ochrana práva a povinnosti, ktoré sú právnymi normami k 1. marcu 2014 priznané iba manželstvu a manželom, najmä uznanie registrácie a či evidovanie ako životného spoločenstva pred verejnou autoritou, môže dôjsť k osvojeniu dieťaťa druhým manželom, rodiča a...? To opäť keby bolo prešlo referendom, tak by boli zakázané aj registrované partnerstvá. A nie je mi stále jasné, o akých útokoch tu vy hovoríte. Kto na vás útočí? Prečo tu stále fňukáte? Však vy ste politik. My tu normálne diskutujeme.
Bugár, Béla, podpredseda NR SR (2010-08-11):
Ďakujem, pán podpredseda. Prosím teraz spoločného spravodajcu z výboru pre financie a rozpočet pána poslanca Ivana Štefanca, aby informoval Národnú radu o výsledku rokovania výborov o tomto návrhu vlády. Nech sa páči.
Pročko, Jozef, poslanec NR SR (2024-01-31):
Už som ho zrušil.
B. Bugár, podpredseda NR SR: (2003-02-06):
Ľ. Navrátilová, poslankyňa: Ďakujem za slovo, nebudem zdržiavať, len by som chcela požiadať pána ministra Šimka, aby po tomto vystúpení upozornil pána veľvyslanca Spojených štátov, že pravdepodobne CIA spolupracuje s Komunistickou stranou Slovenska vzhľadom na to, že sa tu objavili informácie o tajných dokumentoch. Ďakujem.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 130 poslancov, za 93, proti 7, zdržalo sa 30, nehlasovalo 0. Pozmeňujúci návrh pani poslankyne Hajšelovej sme schválili.
J. Počiatek, minister financií SR: (2009-06-23):
Podľa čl. 7 ods. 5 Ústavy Slovenskej republiky zmluva má prednosť pred zákonmi. Návrh zmluvy schválila vláda 4. februára 2009 uznesením č. 114 a zmluva bola podpísaná v Damasku 18. februára 2009. Zmluva nevyžaduje zmeny v právnom poriadku Slovenskej republiky a nedotýka sa  záväzkov vyplývajúcich z iných medzinárodných zmlúv, ktorými je Slovenská republika viazaná. Ďakujem za slovo, skončil som.
Laššáková, Jana, podpredsedníčka NR SR (2015-11-11):
Ďakujem pekne, pán minister. Teraz dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
P. Paška, predseda NR SR: (2008-02-01):
Myslím si, že pán spravodajca úplne v kontexte toho, o čom dnes hovoríme, o vzťahu Európskej komisie, národného parlamentu a v kontexte, ktorý ja nepoznám, nebol som na všetkých rokovaniach výborov, uviedol veci, ktoré veľmi úzko súvisia, a podal relevantnú spravodajskú informáciu. Na záver by som vás láskavo poprosil, aby ste tak, ako som vás prosil, predtým, ako ste dostali slovo, ak budete uvádzať procedurálny návrh v zmysle zákona o rokovacom poriadku a príslušného výkladu, ktorý je vo výkladovej časti rokovacieho poriadku, najprv uviedli návrh, o čom budeme hlasovať, a potom ho odôvodnili. Tak ako mnohokrát pred tým, aj teraz ste predviedli, že ste skutočne schopná z akýchkoľvek dôvodov porušovať rokovací poriadok. Ďakujem pekne. (Potlesk.) Je mi ľúto, dámy a páni, že opäť k takej vážnej téme, ako európska téma je (potlesk), sa dostávame do zbytočného napätia, ale pravdepodobne pre kresťanských demokratov európska téma je čímsi, kde sa dá hľadať len napätie. Nech sa páči, otváram rozpravu a pýtam sa, kto sa chce prihlásiť do rozpravy, pretože písomnú prihlášku som nedostal. Pani poslankyňa Sabolová. Končím možnosť prihlásiť sa. Nech sa páči, pani poslankyňa.
Bagačka, Michal, poslanec NR SR (2017-12-08):
Ďakujem za slovo, pán predsedajúci. V rozprave nevystúpil žiadny pán poslanec, prosím teda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šeliga, Juraj, podpredseda NR SR (2020-09-17):
Chcete nejako komentovať, pán minister? Máte päť minút.
R. Madej, poslanec: (2004-03-03):
Z titulu a z postavenia poslanca Národnej rady som sa snažil spolu s pánom poslancom Ficom poukázať na tento jav a nájsť najjednoduchšie a najrýchlejšie, najefektívnejšie riešenie, ktoré, samozrejme, v legislatívnom procese môže byť upravené, dokonca zefektívnené aj tak, že dosahy na štátny rozpočet budú oveľa nižšie, čo by mohol byť naozaj veľmi, ale veľmi dobrý kompromis. Je naozaj potrebná, myslím si, diskusia a posunutie tohto zákona z prvého do druhého čítania preto, aby sa tento zákon neodohrával len na politickej, ale najmä na odbornej úrovni vo výboroch, čo naozaj prosím. Myslím si, že naozaj, ak by išiel spoločný návrh z výboru pre sociálne veci, tak takýto návrh by bol určite prijateľný pre nás a verím, že prijateľný aj pre vládnu koalíciu. Ak by mal na mysli minimálne invalidné poistenie študenta a pokiaľ bude vôľa, možno aj dôchodkové. Ale, samozrejme, je to na uváženie. Veľmi dôležité je, nech je to jeden prípad z desaťtisíc, ale nech študent, ktorý sa náhodou stane invalidom, nech cíti podporu od štátu, pretože nie je to lajdák, je to ten, ktorý utrpí úraz alebo ťažkú chorobu a nezaslúži si, aby ho štát dal do kúta. Ďakujem veľmi pekne aj pani profesorke Tóthovej za vystúpenie. Sme určite zo spoločného prostredia, aj keď som úplne v inom postavení, a cítime tie potreby študentov a vidíme ich názory, preto si myslím, že tento návrh zákona naozaj je potrebný pre stotisíc študentov denného štúdia na vysokých školách. Takže z toho dôvodu si naozaj myslím, že Národná rada Slovenskej republiky, ak posunie tento návrh do druhého čítania, urobí veľký kus práce v tom, aby sa o tomto probléme diskutovalo a našla sa spoločná zhoda a dúfam, že aj riešenie. Veľmi pekne ďakujem, pán predsedajúci.
V. Veteška, podpredseda NR SR: (2005-11-09):
D. Bollová, poslankyňa: Pán podpredseda, ja som niekoľkokrát tlačila toto veľké tlačidlo a nebolo to na tej tabuli.
Kollár, Boris, predseda NR SR (2022-05-19):
Žiada si k rozprave zaujať stanovisko spravodajca? Nech sa páči.
Laššáková, Jana, podpredsedníčka NR SR (2015-05-06):
Presne vám odpovedá, ako ste reagovali vy.
Kalavská, Andrea, ministerka zdravotníctva SR (2019-09-12):
Veľmi pekne ďakujem, vážený pán predsedajúci. Vážené dámy, vážení páni, najdôležitejším cieľom návrhu zákona je implementovať nariadenie Európskeho parlamentu a Rady o zdravotníckych pomôckach a o diagnostických zdravotníckych pomôckach in vitro. Návrhom zákona sa implementujú iba tie ustanovenia nariadení, ktoré sú v kompetencii členského štátu. Spomenuté nariadenia umožňujú, aby členské štáty EÚ zabezpečili aj etické preskúmanie klinického skúšania, ak ide o zdravotnícke pomôcky, alebo etické preskúmanie štúdie výkonu, ak ide o diagnostické zdravotnícke pomôcky in vitro. Preto významnú časť návrhu zákona tvorili činnosti etickej komisie Ministerstva zdravotníctva Slovenskej republiky pre klinické skúšanie pri klinickom skúšaní zdravotníckej pomôcky, pri posudzovaní štúdie výkonu diagnostickej zdravotníckej pomôcky in vitro. Návrh zákona taktiež obsahuje odporúčania spoločného auditu Európskej komisie a FDA z USA na zapracovanie do legislatívy v rámci uzatvorenia dohody medzi Európskou úniou a USA o vzájomnom uznávaní inšpekcie správnej výrobnej praxe. Návrh zákona taktiež obsahuje závery hodnotenia gold-platingu v súvislosti s uznesením vlády Slovenskej republiky č. 50 z roku 2019 zo dňa 6. februára 2019 a opatrenia zdravotníctva, ministerstva zdravotníctva na zabránenie reexportu, ktorých prijatie si vyžaduje aplikačná prax. Veľmi pekne ďakujem za pozornosť.
Jurinová, Erika, podpredsedníčka NR SR (2015-06-16):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Andrejovi Kolesíkovi.
Vaľová, Jana, poslankyňa NR SR (2013-10-25):
Ďakujem veľmi pekne. Myslím, si, že trošku nesúhlasím s tými tvrdými slovami, že tento zákon terorizuje slušných a aktívnych ľudí, pretože ja si myslím, že aj slušní a aktívni ľudia sú zamestnanci a nemôžem súhlasiť s tým, že to postihne, ale nakoniec si to pán kolega povedal sám, malé podniky, lebo naozaj tie malé podniky sú do 20 zamestnancov. Ale zase poviem jedno, ak je firma nemenovaná, ktorá má pobočku v Bratislave a tá istá firma, ktorá má podobnú výrobu, pracuje na východe, nemá na ňu platiť kolektívna zmluva vyššieho stupňa? Ľudia na východe, si myslíte, že ak budú mať omnoho nižšie platy, nebudú odchádzať? Alebo nebudú, nebudú tak isto nútení odísť z regiónu? Nemyslím si to a tak, ako som predtým povedala, je tam ešte komisia a táto komisia určuje. Veď predsa aj keď sa dohodnú na kolektívnom vyjednávaní, je tam ešte komisia, kde sú zastúpené nielen odborové zväzy, ale aj skupina alebo zväzy podnikateľov a na konci ešte aj pán minister zohľadňuje, alebo ministerstvo zohľadňuje, aké sú ekonomické výsledky daných firiem. Nie je to také jednoduché. Ja to plne chápem, ale stále budem hovoriť, že ak v jednom odvetví ľudia majú platy iné, tak prečo by v tom istom odvetví mali mať iné. Potom, potom naozaj podliehajú dumpingovo. Ja si vážim podnikateľov, ale naozaj niekedy je potrebné, aby sme ľuďom dali aj nejaké sociálne istoty a benefity a aby tieto benefity platili úplne plošne a nielen tam, kde si to vyjednajú, kde je bohatší kraj a kde jednoducho tí ľudia, tí ľudia majú na to, aby mali väčšie príjmy a väčšie benefity. Ja si myslím, že si ich zaslúžia všetci zamestnanci, ktorí vykonávajú rovnakú prácu s rovnakým nasadením. Ďakujem.
Podmanický, Ján, poslanec NR SR (2011-03-30):
Pani poslankyňa, možno to, čo ste hovorili, ste mysleli dobre. Ale ak ste to mysleli vážne, tak ste úplne naivná. Bagatelizovať vyjadrenia alebo možnosť autonómie maďarskej menšiny, tak to je úplná neznalosť, pretože stačí si to pozrieť a vy máte na to možnosť, keď si požiadate od vášho predsedu, ministra zahraničných vecí, nech vám dá nahliadnuť do telegramov, ktoré prichádzajú v reči otvorenej od našich ambasád v okolitých štátoch Maďarskej republiky a priamo v Maďarsku, uvidíte, že v Maďarsku sa na vysokej úrovni celkom seriózne uvažuje o možnosti získania autonómie ich menšín v okolitých štátoch. Niekde je tento proces ďalej, niekde je tento proces ešte len v začiatkoch, ale na týchto rokovaniach sa zúčastňujú vysokí predstavitelia maďarskej vlády. Takže nebagatelizujte túto možnosť, lebo je celkom vážna, celkom reálna. Za slovenskú stranu alebo za slovenských Maďarov sa týchto rokovaní veľmi intenzívne zúčastňuje Strana maďarskej koalície. A tento zákon, ktorý predkladá predstaviteľ strany Most – Híd do parlamentu, tak má len nejakým spôsobom zabrániť získavaniu bodov Strany maďarskej koalície na južnom Slovensku a ukázať, že aj Most sa bije o slovenských Maďarov. Pani poslankyňa, krásne ste povedali jednu vetu, že tento zákon rozširuje možnosti obciam vytvoriť lepšie podmienky menšinám. No tak to ste naozaj veľmi pekne povedali, teraz s veľkou dávkou eufemizmu, lebo to sa nerozširujú možnosti, ale stanovujú sa povinnosti, ktoré budú znamenať vážne finančné náklady, a významne sa tým obmedzuje právomoc samospráv, pretože budú musieť napr. prijímať úradníkov, ktorí budú ovládať reč menšiny a tak ďalej a tak ďalej.
V. Veteška, podpredseda NR SR: (2007-10-17):
Otváram všeobecnú rozpravu. Písomne som nedostal žiadne prihlášky do rozpravy k tomuto bodu programu. Pýtam sa, kto sa ústne hlási do rozpravy? Hlásia sa páni poslanci Halecký, Slafkovský, Novotný. Končím možnosť ďalších ústnych prihlášok do rozpravy k tomuto bodu. Ako prvý vystúpi pán poslanec Halecký.
Sárközy, Irén, poslankyňa NR SR (2018-10-23):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Danko, Andrej, predseda NR SR (2018-09-13):
Je všeobecný súhlas? (Nesúhlasná reakcia pléna.) Prosím, prezentujme sa a hlasujme. (Hlasovanie.) Prítomných 135 poslancov, za 78, proti 49, zdržalo sa 8. Konštatujem, že sme uvedený návrh schválili. Pokračujeme v prerušenom rokovaní hlasovaním o bode 45 schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon č. 91/2010 Z. z. o podpore cestovného ruchu (tlač 1108). Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ďurovčíkovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony , tlač 1108.)
Viskupič, Jozef, poslanec NR SR (2014-11-10):
Ďakujem. Dva momenty vášho prejavu, pán premiér, ma zaujali. A z nich prvý bol, ako ste to nazvali, monitoring z najvyššej štátnej úrovne. No a na základe toho monitoringu som sa veľmi nedozvedel to, prečo je dôležité vyslovovať nedôveru vám a celej vašej vláde. Ale ste nás tu zahltili vládami alebo kauzami vlád, ktoré tu boli pred vami. Ja by som možno mal taký malý odkaz: Nevenujte sa toľko tým vládam pred vami, lebo vám potom uniká to, čo stvárajú vaši vlastní spolustraníci, vaši nominanti vo funkciách, a na konci potom to musíte hasiť takým spôsobom, že vyletia zo svojich funkcií, ale peniaze zostávajú rozkradnuté. A druhý moment. Hovorili ste o tom, že nestretávate nás v regiónoch. My do regiónov chodíme, chodíme tuto spolu s Jánom Mičovským a po vás a po vašich nominantoch po tom, čo stvárali ako napríklad v Košiciach s pánom Žarnayom, v Nitre s pani Pechočiakovou, v Banskej Bystrici, môžem spomínať ďalších. A udeľujeme im tzv. Rády Ďurka Langsfelda za to, že sa postavili v tej správnej chvíli za zásady a za to, že korupčné správanie nesmie ovládnuť túto krajinu. A vtedy sa nás pýtajú, kde je premiér, prečo nekonal a prečo necháva našu krajinu krvácať. A posledný moment, ktorý zaznel aj pri tej kauze cétečka, bol, že ten pán doktor, ktorý to navrhol, hovorí, že: „Z bezmocnosti mi bolo až do plaču. Generálna prokuratúra na jeden a pol strane nám argumentovala, prečo sa nebude zaoberať našou kauzou. Pritom oba listy v kópii išli predsedovi vlády, ktoré poslali ohľadne...“ (Prerušenie vystúpenia časomerom.)
Kollár, Boris, predseda NR SR (2020-06-04):
Vážené poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu predsedu Osobitného kontrolného výboru na kontrolu činnosti Vojenského spravodajstva.
Pčolinský, Peter, podpredseda NR SR (2022-10-26):
Na vaše vystúpenie jedna faktická poznámka. Pán poslanec Cmorej.
Kuffa, Štefan, poslanec NR SR (2020-04-03):
Pani Cigániková, na vás budem reagovať. Viete, ja som čakal od vlády, že bude riešiť aj zdravie (reakcia z pléna) a výživu obyvateľstva. Ja som zvedavý, čo v jeseni budeme jesť a ako zabezpečíme potraviny pre Slovenskú republiku, keď denne 700 kamiónov dovážame na Slovensko potraviny. Stále mi tuná chýba a to súvisí aj so zdravím a výživou obyvateľstva a som zvedavý, že čo v jeseni budeme jesť na Slovensku, že či budeme mať obsiate všetky polia... (ruch v sále) repkou olejnou a budeme bionaftu vyrábať a zelenina nám nepríde ani zo Španielska, ani z Francúzska, ani Nemci nám ju nedovezú. A to súvisí, veľmi úzko súvisí so zdravím obyvateľstva. Stále tu tieto návrhy zákonov, tu som nevidel ani pri skrátenom legislatívnom konaní, neviem, že či to máte ešte kdesi ako v balíku. Je jar a nebudeme mať na to čas. My keď čím ďalej to budeme odďaľovať, ako tieto veci, a nebudete sa zaoberať touto vážnou situáciou na Slovensku, v jeseni takto môžeme mať problém, aj keď si myslíme, že ten koronavírus možno skončí za tri týždne alebo možno nejaké predstavy máte, že niekedy v júni. Čo ak to bude pokračovať ďalej? Som zvedavý, ako budeme reagovať. V Taliansku sú prípady už také, kedy ľuďom jednoducho došli zásoby doma, nemajú peniaze, do obchodu prídu, naložia si tovar, nemajú ani čím zaplatiť. Ak takáto situácia by nastala tuná na Slovensku, bolo by to veľmi zlé. Švajčiari, ktorí majú zasiahnutú oblasť Ticina, to je susediaca, susediaci kantón s Talianskom, no budú si to, nielen si zavrú hranice a budú si chrániť to všetko, ale postavia vojsko. Ak nebudete sa zaoberať aj takouto vážnou otázkou, hlad bude ten, ktorý bude rozvracať nám krajinu, hore nohami nám ju prevráti. Buďte takí dobrí, zaoberajte sa aj touto otázkou. (Reakcia z pléna.)
Hlina, Alojz, poslanec NR SR (2015-06-24):
(Hovorené súbežne s predsedajúcim.) ... tak budete mať problém s chlapcami, chlapcom narástli rožky, oni už chcú byť ďalej, vy ich tu blokujete. Dajte, odovzdajte im krajinu, viete, čo to bude? To bude peklo, vám garantujem, škoda, škoda, mohli by ste byť fakt, ja som to tak len zľahka videl, aj mňa osobne mrzí, že som nebol bližšie pri tom. Jojoj, to nám pomôže, naozaj nám pomôže, keď tá vaša umelá jednota sa začne naburávať a tá infekcia v podobe dvoch expertov začne pôsobiť. Je to tak, taká malá baktéria rozloží, aj slona zloží. Prosím vás pekne, pán minister, nie je vám z toho trošku blbo? Vy ste tu sedeli takto pred rokom, ja som vám, myslím, pred rokom takto hodil euro a vy ste tu zas a vy ste tu bez kúska hanby zas a znova idete ponúkať jak na trhu ľuďom 12 euro, znova idete povedať, tlieskajte mi, idete si vypýtať, znova chcete vypýtať potlesk? Viete, prečo sme, minulý rok ste sem neprišli, už keď ste sem prišli a nepovedali, viete čo, bude to platiť aj budúci rok, o jedno... Prečo, to neni vám to obludné, neni vám to trošku blbé? Ľudia, neni vám z toho na blitie, oni tu boli minulý rok, vypýtali si potlesk, povedali 12,74 euro a on je tu zas! On je tu zas a zas ide hovoriť, že 12,74 euro a zas si vypýta potlesk. Koľko budete mať tlačoviek: jednu, dve, tri? (Reakcia navrhovateľa.) Aj päť. (Reakcia navrhovateľa.) Ale prosím vás, hrajte s nimi korektne... (Prerušenie vystúpenia predsedajúcim.)
Kollár, Boris, predseda NR SR (2022-09-21):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Michalovi Luciakovi. Nech sa páči, pán poslanec, máte slovo.
Šebej, František, poslanec NR SR (2012-08-07):
Ďakujem veľmi pekne. Kolega Blaha, ja keď počujem slovné spojenie „sociálny teoretik“, tak proste sa nemôžem ubrániť úškrnu, ale nechajme to tak. Čo sa týka, by som povedal, priraďovania jednotlivých zlých mužov proste do kategórií fašista a nefašista, tak budeme mať strašne veľa času, aby sme to riešili na spoločnej zahraničnej ceste, ale fašizmus vo svojom základe vďaka pečati, ktorú tomu vtlačil Mussolini, je ľavicová ideológia. Čo teda sa nie celkom sa vzťahuje aj na Franka. Iste, boli to zlí ľudia, ale neboli to fašisti. No ale to si povieme. K Ľudovi Kaníkovi mám jednu poznámku. A možno by to vedeli upresniť kolegovia ako Kollár alebo možno Richard Sulík. Cenné papiere ako povinná investícia. No tak, my máme s tými cennými papiermi v Európe proste jednoducho problém. Pretože súčasťou nášho zákona je, že štátne dlhopisy, teda cenné papiere štátu sú považované za bezpečné zo zákona. Čo je pravdepodobne chyba. Lebo požívajú ochranu, ktorá vlastne spôsobila celý ten „prúser“, ktorý máme v Európe. Ja to nechcem rozvádzať do detailov, lebo tomu až tak veľmi nerozumiem, ale fakt je ten, že to, že proste banky spokojne nakupovali v podstate beznádejné dlhopisy grécke alebo ďalšie, trošičku súvisí aj s tým, že jednoducho mali z litery zákona pocit, že to je bezpečné. Ďakujem za pozornosť.
Pčolinský, Peter, podpredseda NR SR (2023-03-23):
Pani poslankyňa Brisudová.
V. Veteška, podpredseda NR SR: (2004-03-03):
Otváram rozpravu. Písomne sa do rozpravy nikto neprihlásil. Ústne sa hlásia do rozpravy páni poslanci Ondriaš, Miššík, Číž, pán poslanec Šimko. Končím možnosť podania ústnych prihlášok do rozpravy. Ako prvý bude v rozprave hovoriť pán poslanec Ondriaš, máte slovo. K. Ondriaš, poslanec: Ďakujem za slovo. Pán predsedajúci, dámy a páni, pôvodne som chcel podať dva pozmeňujúce návrhy, ale, bohužiaľ, na to treba 30 podpisov a okrem nášho klubu Komunistickej strany som nemohol, alebo zohnal veľmi málo podpisov. Ale dovolím si vás aspoň oboznámiť, o čo nášmu klubu ide. Chcel som podať pozmeňujúci návrh, ktorý by zakazoval zriaďovať cudzie vojenské základne alebo cudzie vojenské útvary a prítomnosť cudzích vojsk na území Slovenskej republiky. V prípade cvičenia by to mohlo byť po dobu nie dlhšiu ako 60 dní. Chcel som podať ďalší pozmeňujúci návrh. Pretože Slovensko vstupuje nielen do Európskej únie, ale aj do NATO, preto si myslím, že aj po vstupe Slovenska do NATO si musí Národná rada Slovenskej republiky ponechať svoju suverenitu vo forme vplyvu na tvorbu politiky NATO, ktorej výkonnú úlohu a zodpovednosť bude mať vláda Slovenskej republiky a jej členovia. V pozmeňujúcom návrhu som navrhol zmeny, ktoré by upravili vnútroštátnu parlamentnú kontrolu vládnej politiky voči NATO a otázku Národnej rady Slovenskej republiky na vnútroštátnej príprave návrhov, o ktorých sa má rozhodnúť v NATO. Prekvapilo ma, že ctení poslanci Národnej rady neboli ochotní sa podpísať pod tieto návrhy. Prekvapilo ma, že mnohí poslanci, ktorí pred 15, 20 rokmi vehementne robili všetko pre to, aby cudzie základne a cudzie vojská odišli zo Slovenska, zrazu je im jedno, keď pravdepodobne cudzie vojská prídu opäť na Slovensko. Ale zrejme títo poslanci sa k nim budú správať ako k nie cudzím vojskám. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-11-30):
Ďakujem aj ja. Teraz tu mám trochu zmätok v spravodajcoch. Pán Gábor Gál, vy to spravodajcujete, hej? Tak poprosím pána poslanca Gábora Gála z navrhnutého gestorského výboru pre obranu a bezpečnosť, aby predniesol spravodajskú informáciu.
Jurinová, Erika, poslankyňa NR SR (2016-05-18):
Pán podpredseda, dajte teda hlasovať o doplňujúcom návrhu pána poslanca Ondreja Dostála.
Kerekréti, Ján, poslanec NR SR (2021-10-20):
Pán predseda, dajte, prosím, hlasovať o pozmeňujúcich návrhoch zo spoločnej správy, a to o bodoch 1, 3 až 12 spoločne s odporúčaním gestorského výboru schváliť.
Blaha, Ľuboš, podpredseda NR SR (2024-04-16):
Ďakujem pekne, pán minister. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jaroslavovi Megovi. Nech sa páči.
Danko, Andrej, predseda NR SR (2016-06-16):
Ďakujem, pán poslanec. Päť faktických poznámok je na vystúpenie pána poslanca. Uzatváram možnosť faktických poznámok. Prvá faktická, pani poslankyňa Jana Vaľová.
Lipšic, Daniel, poslanec NR SR (2014-11-08):
Najskôr jedna poznámka. Ja som naozaj čakal, že sa v tejto sále nájde niekto z poslancov SMER-u a povie, že od tohto sa chceme dištancovať. A nikto, okrem teda nie moc vydarenej faktickej pána poslanca Martvoňa, ktorý to skôr obhajoval a hádzal to na Radičovú, to nebola jeho faktická poznámka, tak nikto, a teraz to myslím vážne, nikto z poslancov SMER-u si nedal faktickú poznámku. Dávate si všetci, mnohí na naše vyjadrenia faktické poznámky. Teraz nikto z vás si ju nedal. To je teda pre mňa aj trošku ľudské sklamanie. Po druhé, kto ho tam nominoval? Pani ministerka Zvolenská, exministerka, bola nejaká fanúšička hip-hopu alebo niečoho, rapu, alebo že sa tak tam, nejak tak dostal? Ja som bol, podal jednak trestné oznámenie v pondelok, v utorok som bol v Piešťanoch. Áno, pravdepodobne bol nominantom alebo niekým blízkym pani poslankyni Zmajkovičovej. Viete, z čoho mi ešte neprišlo celkom dobre? Keď si pani poslankyňa Zmajkovičová presadla tam z tej lavice sem, tu ju všetci vybozkávali, vitaj nám tu. Pani poslankyňa Zmajkovičová by v tejto snemovni nemala sedieť (reakcia z pléna, potlesk), nieže ona si presadne z jednej lavice do druhej a veselo ideme ďalej. Obávam sa, že je podozrivá zo spáchania trestného činu, toho sa obávam. A ja som teda aj konal, trestné oznámenie, trestné oznámenie som podal. Ak sa porozprávate s ľuďmi v Piešťanoch a s tými, čo boli v tej správnej rade, ak vás to naozaj zaujíma, tak vám povedia svoje pocity a dojmy z kontaktov, z prepojení, zo vzťahov, ktoré boli v správnej rade a dozornej rade piešťanskej nemocnice. A vy to mnohí, samozrejme, že asi viete tiež. Ale nevadí vám, že pani poslankyňa si sadne tu vedľa vás, hlavne, že je pekne nahodená a všetko je v poriadku. Podľa mojej mienky nie je a nebude všetko v poriadku, pokiaľ ľudia, ako je ona, budú... (Vystúpenie prerušené časomerom.)
Nicholsonová, Lucia, podpredsedníčka NR SR (2016-06-15):
Pani poslankyňa Kaščáková, nech sa páči.
Sulík, Richard, predseda NR SR (2010-10-21):
Ďakujem. Chce zaujať stanovisko spravodajca? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov. Vládny návrh zákona je pod tlačou 52. Spoločnú správu výborov máte ako tlač 52a. Nech sa páči, pán minister, prosím, aby ste vládny návrh zákona uviedli.
Sulík, Richard, predseda NR SR (2011-06-17):
Ďakujem pekne. Vyhlasujem rozpravu za skončenú. Pýtam sa, či chce zaujať k rozprave stanovisko pán predseda výboru. Nechce zaujať. Pristúpime k hlasovaniu. Poprosím poslancov, aby sa dostavili do rokovacej miestnosti, budeme hlasovať. Poprosím aj kolegov opozičných strán, keby prišli, aby využili svoje ústavné právo hlasovať v tajnej voľbe. Toľko si to želali, až nakoniec nechcú. Najskôr budeme hlasovať o návrhu poslancov, ktorí navrhujú, aby sa voľba kandidáta na vymenovanie za generálneho prokurátora vykonala tajným hlasovaním. Tak poprosím ctených kolegov, aby sa teraz prezentovali a hlasovali. Toto hlasovanie vyhlasujem za neplatné. Zabudol som si vymeniť kartu, a preto budeme toto hlasovanie opakovať. (Reakcie z pléna.) Ospravedlňujem sa, jednoducho stalo sa to. Poprosím ctených kolegov ešte raz teraz hlasovať. Prosím vás, pozrite si, či máte všetci svoje karty, a hlasujte teraz. (Hlasovanie.) Prítomných 79 poslancov, hlasovalo 78 za a 1 sa zdržal. Konštatujem, že Národná rada schválila tajné hlasovanie. Teraz pristúpime k tajnému hlasovaniu o návrhu na voľbu kandidáta na vymenovanie za generálneho prokurátora Slovenskej republiky (tlač 422). Poslanec po prevzatí hlasovacieho lístka vstúpi do vyhradeného priestoru určeného na jeho úpravu bez prítomnosti inej osoby. Do volebnej miestnosti sa bude vchádzať z priestoru po mojej pravej strane, overovatelia budú dohliadať na priebeh hlasovania. Svoju voľbu vyjadríte tak, že na hlasovacom lístku pri mene a priezvisku kandidáta označíte tú alternatívu, za ktorú hlasujete: „za“, „proti“ alebo „zdržiavam sa“. Hlasovací lístok je neplatný, ak nie je voľba označená alebo ak je hlasovací lístok menený a doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Vyzývam týmto aj overovateľov zo strany SMER, aby sa zúčastnili tejto voľby. Je to ich povinnosť, overovateľov, žiadam ich, aby dodržiavali rokovací poriadok. Pristúpime k vykonaniu tajného hlasovania. (Akt tajného hlasovania.)
Jurinová, Erika, podpredsedníčka NR SR (2013-05-23):
Končím prestávku. Nech sa páči, pán poslanec, môžete pokračovať.
J. Liška, poslanec: (2003-04-23):
Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky ako i náležitosti určené v legislatívnych pravidlách. Pán predseda, prosím, otvorte rozpravu k tomuto návrhu.
B. Bugár, podpredseda NR SR: (2003-02-26):
(Hlasovanie.) Prítomných 115 poslancov, za návrh hlasovalo 109, hlasovania sa zdržalo 5,  nehlasoval 1. Konštatujem, že Národná rada pridelila návrh zákona výborom, určila gestorský výbor, ako aj príslušné lehoty výborom  na jeho prerokovanie v druhom čítaní. Ďakujem aj spravodajcovi, aj pánovi ministrovi. Teraz  nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov, o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Návrh zákona ste dostali ako tlač 150, návrh na jeho pridelenie výborom máte v rozhodnutí predsedu Národnej rady pod č. 127. Za skupinu poslancov návrh zákona uvedie poslanec Ján Pataky. Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2017-12-06):
Štyri faktické poznámky na vaše vystúpenie. Končím možnosť prihlásiť sa s faktickou poznámkou. Pani poslankyňa Cigániková, nech sa páči.
Mizík, Stanislav, poslanec NR SR (2021-05-03):
Ďakujem za slovo. Vážená pani ministerka, to vaše vysvetlenie je par excellence od veci, hlúposť. Kde je vláda? Kde sú ministri? Ešte raz sa pýtam, kde je vláda? Kde sú ministri? Hlavne kde je predseda vlády Heger? Však je to jeho vláda. A nehovoriac o Matovičovi. Jeho prítomnosť ako ministra financií je jeho psou povinnosťou, pretože v súčasnosti sa ukazuje, že financie sú alfa a omega. To, čo ste predviedli ako ministerka financií, bolo trápne. Normálne, normálne točím hlavou. Však vaša vláda kašle nielen na občanov, ale aj sama na seba, na svoje vlastné programové vyhlásenie vlády. Toto je neuveriteľné, toto je zlý sen. Ďakujem.
Hatráková, Katarína, poslankyňa NR SR (2022-12-02):
Ďakujem pekne, pán predsedajúci. Prosím o presunutie hlasovania o mojom návrhu zákona o rodine, bod 59, číslo parlamentnej tlače 1230, na prvú schôdzu v roku 2023. Je to so súhlasom troch poslaneckých klubov OĽANO, SME RODINA a SMER. Ďakujem.
Danko, Andrej, predseda NR SR (2016-12-08):
Pán poslanec Ján Budaj.
Hraško, Igor, poslanec NR SR (2015-02-13):
Ďakujem pekne za slovo. Pán kolega Kollár, ja vám ďakujem veľmi pekne za podrobnú ekonomickú analýzu Štúdie uskutočniteľnosti výstavby univerzitnej nemocnice formou PPP projektu. Neďakujem vám len za seba, ale aj určite za občanov Slovenskej republiky, ktorým sa nechce čítať takmer 400-stranová štúdia a mnohí jej ani nerozumejú. Toto bola elegantne podaná forma, ktorej sa dá porozumieť aj napriek tomu, že kolega Daniš jej neporozumel, takže myslím si, že ukázala tuná možnosti, ale ktoré sú obsiahnuté a skryté práve v tej štúdii. Keby mala táto vláda skutočný záujem na transparentnej výstavbe novej univerzitnej nemocnice, tak táto diskusia by prebiehala určite s vami a s niektorými ďalšími dávno pred predstavením tohto projektu v Národnej rade Slovenskej republiky a prebiehala by dávno pred spustením verejného obstarávania k tomuto projektu. Takže tu je zrejme už vopred niekto vybratý, ktorý by mal na tomto projekte zrejme vyryžovať. Je to len otázka teda, či sa minister k tomu postaví naozaj ako chlap a povie, že, áno, sú tu podozrenia, počkáme ešte, urobíme to znovu a tie návrhy, ktoré ste podali vy, kolega Kollár, sú výborné alebo stoja zato, aby sme o nich ešte diskutovali, pretože môžu priniesť naozaj pre našich občanov istý benefit, o ktorom hovoril už aj kolega Viskupič. Že občanom, ktorí by si zakúpili štátne dlhopisy, by vyniesol alebo by mohol vyniesť ročne určite viac ako ktorýkoľvek iný finančný produkt v súčasnosti na slovenskom finančnom trhu. Takže uvidíme, ako sa ku tomu vládna strana postaví.
Kyselica, Lukáš, poslanec NR SR (2022-11-10):
Ako o ďalšom budeme hlasovať o pozmeňujúcom návrhu poslankyne Hajšelovej, to je tá Považská Bystrica.
Vons, Peter, poslanec NR SR (2020-11-25):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňovacích návrhov, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Kollár, Boris, predseda NR SR (2022-06-15):
Vážené panie poslankyne, vážení páni poslanci, budeme pokračovať v prerušenom rokovaní. S procedurálnym návrhom vystúpi pani poslankyňa Bittó Cigániková a pán poslanec Vetrák. Nech sa páči, pani Cigániková, máte slovo.